Source: http://live.prosport.ro/alte-sporturi/baschet/cate-un-double-double-pe-meci-start-ratat-pentru-echipele-din-capitala-si-o-prima-formatie-care-a-inscris-peste-100-de-puncte-rezultatele-inregistrate-vineri-la-debutul-ligii-nationale-de-baschet-17546117
Timestamp: 2018-10-23 15:50:04+00:00

Document:
Câte un double-double pe meci, start ratat pentru echipele din capitală şi o primă formaţie care a înscris peste 100 de puncte. Rezultatele înregistrate, vineri, la debutul Ligii Naţionale de Baschet | @ProSport
Home » Alte Sporturi » Baschet Câte un double-double pe meci, start ratat pentru echipele din capitală şi o primă formaţie care a înscris peste 100...
Câte un double-double pe meci, start ratat pentru echipele din capitală şi o primă formaţie care a înscris peste 100 de puncte. Rezultatele înregistrate, vineri, la debutul Ligii Naţionale de Baschet
6 oct 2018 1195 afişări Comentează şi tu Baschet
BC CSU Sibiu - Dinamo Ştiinţa Bucureşti. Foto: Cezara Paraschiv / ProSport
BC CSU Sibiu şi CSM 2007 Focşani sunt echipele care au debutat cu victorie în prima grupă valorică a sezonului 2018/2019 a Ligii Naţionale de Baschet masculin, ambele formaţii învingând, vineri, în deplasare, echipe bucureştene. În Grupa C, a treia valorică din LNB, CSM Sighetu Marmaţiei a înscris 101 puncte în faţa CS Universităţii Cluj.
Sibienii conduşi de Dan Fleşeriu au avut emoţii pe final de meci în faţa lui Dinamo Ştiinţa Bucureşti, impunându-se cu 96-92 după ce au pierdut primul şi ultimul sfert şi după ce au fost conduşi cu 8 puncte şi au condus cu 13. Revenit la BC CSU Sibiu după alte două sezoane sub culorile galben-albastre, americanul Kevin Hardy, în vârstă de 25 de ani, a încheiat partida în double-double, cu 15 puncte înscrise şi 11 pase decisive. Un alt american, Randal Falker, 33 ani, a fost top scorer-ul echipei oaspete, în timp ce la Dinamo Ştiinţa s-a remarcat croatul de 31 de ani, Zoran Vrkic, cu 29 puncte înscrise.
CSM Focşani a învins-o pe CS Rapid Bucureşti, scor 78-69, reuşind să se redreseze după un sfert trei dominat de vişinii (21-12) care a anulat avantajul de 9 puncte avut la pauză de focşăneni. Americanul de 25 de ani, Kyle Matthew Kilgore, a fost omul cu double-double pentru învingătoare, cu 10 recuperări şi 22 puncte înscrise, fiind totodată cel mai bun marcator al meciului.
În singurul meci disputat, vineri, în Grupa C, victoria a revenit echipei-gazdă, CSM Sighetu Marmaţiei învingând-o pe CS Universitatea Cluj cu 101-62. Americanul Joshua Deon Turner a fost cel mai bun om al învingătoarei, cu 31 puncte şi 6 pase decisive. Singura consolare a clujenilor: Călin Dani Vasile a reuşit double-double-ul, cu 22 puncte înscrise şi 10 recuperări.
Rezultatele înregistrate, vineri, la debutul LNB:
Dinamo Ştiinţa Bucureşti - BC CSU Sibiu 92-96 (22-21, 18-24, 23-25, 29-26)
CS Rapid Bucureşti - CSM 2007 Focşani 69-78 (19-24, 15-19, 21-12, 14-23)
CSM Sighetu Marmaţiei - CS Universităţii Cluj 101 - 62 (30-16, 25-21, 24-12, 22-13)
EXCLUSIV | Dragomir, atac la un patron de club din Liga 1: ”Dânsul se pricepe mai puţin la fotbal". Cuvintele care au dus ... CITEŞTE PE PROSPORT.RO
Tag-uri: debut,	liga nationala de baschet,	prima etapă
Maradona, atac fără precedent asupra lui Messi: "Nu poţi să faci un lider dintr-unul care se ...
Negoiţă nici măcar nu a dat ochii cu Niculescu! Prima reacţie a antrenorului după cea mai ...

References: CSM 
 CSM 

CSM 
 CSM 
 CSM 

CSM